Diari Oficial de la Generalitat Valenciana


Sumari del DOGV 9909, del 06-08-2024 (2024/7196)

ANUNCI de l'acord de reactivació de la Cooperativa Agrícola de Regs Sant Antoni Abat de Cerdà.
----------------------------------------------------------------------------------------------

### Dades del document

Número de DOGV
:   9909

Data del DOGV
:   06-08-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/7196

CVE
:   ZFVG-H-8667-8054

Data del document
:   25-06-2024

Organisme emissor
:   Cooperativa Agrícola de Regs sant Antoni Abat de Cerdà

Tipus de document
:   Anunci

Óscar Martínez Sanchís, amb DNI núm. \*\*\*3904\*\*\*, que actua en funcions de secretari del Consell rector de la Cooperativa Agrícola de Regs sant Antoni Abat de Cerdà, amb CIF núm. F-46167367

Certifique

Que en el Llibre d'actes de la cooperativa indicada, diligenciat el 01.10.1986, en la seua pàgina 57, consta literalment, amb data 12 de maig de 2024, l'assentament següent:

Cerdà, quan són les 11.30 h del 12 de maig de 2024, prèviament convocats mitjançant convocatòria individual en el seu domicili postal, es reunixen en segona convocatòria en la sala d'actes de l'Ajuntament de Cerdà, els socis de la Cooperativa Agrícola de Regs Sant Antoni Abat de Cerdà, a fi de celebrar la junta general ordinària, sota la Presidència de Vicente Martínez Sanchís, assistit dels vocals Antonio Perucho Gallego, José-Ramón Navalón Pedrón Emilio Sanchís Gutiérrez, Rafael Tomás Casanova, i assistix a la sessió el quòrum necessari superior als 2/3 dels socis i actua com a secretari Óscar Martínez Sanchís.

L'orde del dia de l'assemblea general de socis, d'acord amb la convocatòria efectuada, és el següent:

> 1r. Lectura de l'acta de la sessió anterior i aprovació si escau.

> 2n. Dació de comptes de l'exercici 2023.

> 3r. Aprovació del pressupost de l'exercici 2024.

> 4t. Reactivació, renovació i adaptació dels estatuts socials a la llei de cooperatives de la Comunitat Valenciana.

> 5é. Precs i preguntes.

Després de debatre sobre el quart punt de l'orde del dia, l'assemblea general de socis ha adoptat els següents acords per unanimitat:

1. Reactivar la Cooperativa Agrícola de Regs Sant Antoni Abat de Cerdà.

2. Aprovar que l'haver social líquid no ha sigut distribuït.

3. Aprovar la incorporació d'un balanç de situació a l'efecte de reactivació.

4. Cap soci vol exercir el seu dret de separació d'esta cooperativa.

5. Aprovar els estatuts socials d'adaptació a la Llei de cooperatives de la Comunitat Valenciana -text refós de la Llei de cooperatives de la Comunitat Valenciana, aprovat per Decret legislatiu 2/2015, de 15 de maig, del Consell- i eliminar la causa de la dissolució.

6. Els acords ara adoptats es publicaran en el *Diari Oficial de la Generalitat Valenciana*  i en un diari de gran difusió de la zona, en defensa del dret d'oposició de creditors.

Una vegada feta la votació, el president del Consell rector en proclama el resultat i el secretari va llig en veu alta esta acta en presència dels assistents, i després d'això firmen al peu de l'acta el president, el secretari i els altres membres del consell.

  

Canals, 25 de juny de 2024

Oscar Martínez Sánchis

Secretari

Vicente Martínez Sanchís

President